Madama Butterfly

Madama Butterfly er en opera i tre akter (opprinnelig to) av Giacomo Puccini, med libretto av Luigi Illica og Giuseppe Giacosa. I dagligtale omtales operaen ofte som 'Madame Butterfly' (med stum e i Madame).

Originalversjonen av Madama Butterfly, som bestod av to akter, fant sted på La Scala i Milano 17. februar 1904.

 Handling 
Handlingen i Madama Butterfly finner sted i byen Nagasaki i Japan. Handlingen starter i 1904.

 Akt I 
I 1904 leier en amerikansk marineoffiser, ved navn Pinkerton, et hus på en høyde i Nagasaki i Japan. Der ønsker han å flytte inn sammen med sin kone, kalt «Butterfly» men hennes virkelige navn er Cio-Cio-san. Hun er en 15 år gammel japansk jente som Pinkerton gifter seg med for enkelhets skyld, og han har til hensikt å forlate henne når han finner en skikkelig amerikansk kone - ettersom japanske skilsmisse-lover er veldig slappe. 

Vielsen skal finne sted i deres nye hjem. Butterfly var så spent på å gifte seg med en amerikaner, at hun tidligere - i hemmelighet - hadde konvertert til kristendommen. Men etter bryllupsseremonien kommer hennes ubudne onkel, en Bhikkhu, som har oppdaget Cio-Cio-sans religiøse omvendelse. Han forbanner henne, og beordrer alle gjestene å  reise sin vei. Pinkerton og Butterfly synger deretter en kjærlighetsduett, og forbereder seg på å tilbringe sin første natt sammen.

 Akt II 
Tre år senere venter «Butterfly» fremdeles  på at Pinkerton skal komme tilbake, fordi han hadde reist sin vei kort tid etter bryllupet deres. Hushjelpen hennes Suzuki forsøker å overbevise Butterfly om at Pinkerton aldri kommer tilbake. Men Butterfly ønsker ikke å høre på henne. Goro, som arrangerte ekteskapet hennes, fortsetter å prøve å gifte henne bort igjen til noen andre - men hun hører ikke på ham heller. Den amerikanske konsulen, Sharpless, kommer til huset med et brev han har mottatt fra Pinkerton, som ber ham levere noen nyheter til Butterfly: at Pinkerton endelig er på vei tilbake til Japan. Men Sharpless klarer ikke å fullføre resten av brevet, fordi Butterfly blir alt for spent over å høre at Pinkerton kommer tilbake.

Sharpless spør Butterfly hva hun ville gjort, hvis Pinkerton ikke kommer tilbake. Hun avslører deretter at hun fødte Pinkertons sønn, etter at han hadde reist - og ber Sharpless bringe denne nyheten videre til Pinkerton. Fra huset ser Butterfly at Pinkertons skip ankomme havnen. Hun og Suzuki forbereder seg på hans ankomst, og så venter de. Suzuki og barnet sovner etter hvert, men Butterfly holder seg våken hele natten og venter på at ektemannen endelig skal dukke opp.

 Akt III 
Neste morgen ankommer Sharpless og Pinkerton huset, sammen med Pinkertons nye amerikanske kone: Kate. De har kommet fordi Kate har sagt ja til å oppdra barnet han hadde sammen med Butterfly. Men når Pinkerton ser hvordan Butterfly har dekorert huset for hans tilbakekomst, innser han at han har gjort en alvorlig feil. 

Pinkerton innrømmer at han er en feiging, som ikke klarer å møte sin tidligere kone. Han overlater til Suzuki, Sharpless og Kate til å fortelle Butterfly sannheten om ham.

 Roller 
<div style="">
Cio-Cio San (Madama Butterfly) – lyrisk sopran
Suzuki, tjenestepiken hennes – mezzo-sopran
B. F. Pinkerton, løytnant i USAs marine – tenor
Sharpless, USAs konsul i Nagasaki – baryton
Goro, en ekteskapsformidler – tenor
Prins Yamadori – tenor
The Bonze, Cio-Cio Sans onkel – bass
Yakuside, Cio-Cio San onkel – bass
The Imperial Commissioner – bass
The Official Registrar – bass
Cio-Cio Sans mor – mezzo-sopran
Tanten – sopran
Kusinen – sopran
Kate Pinkerton – mezzo-sopran
Dolore ('Sorg'), Cio-Cio San's child (stum rolle)
Cio-Cio Sans slektninger, venner og tjenere
</div>

 Litteratur 
 Brian Burke-Gaffney: Starcrossed: A Biography of Madame Butterfly, EastBridge, 2004 ISBN 1-891936-48-4.
 Charles Osborne: The Complete Operas of Puccini, New York: Da Capo Press, 1983.
 William Weaver, Simonetta Puccini, (red.): The Puccini Companion'', New York: W. W. Norton & Co, 1994. ISBN 0-393-32052-9.

 Eksterne lenker 






Kategori:Operaer av Giacomo Puccini
Kategori:Operaer på italiensk
Kategori:1904 i Italia
Kategori:Uroppføringer av musikk i 1904
Kategori:Operaer fra 1900-årene